Keravan helluntaiseurakunta

Keravan helluntaiseurakunta on Suomen Keski-Uudellamaalla Keravalla toimiva helluntaiseurakunta. Seurakuntaan kuului vuoden 2018 alussa 440 henkilöä. Perinteisen Jumalanpalvelus toiminnan lisäksi seurakunta järjestää lukuisia muita tilaisuuksia, kuten Elämän leipää- ruokajakelua ja rukouskokouksia. Keravan helluntaiseurakunta tarjoaa myös laajan valikoiman nuorten- ja lasten toimintaa, kuten U-turn illat (14-25 v) sekä varkki-illat varhaisnuorille. Keravan helluntaiseurakunta perustettiin 5. lokakuuta1952. Täten tullen Keravan ensimmäiseksi seurakunnaksi. Seurakunta juhli 70-vuotis juhlaansa syksyllä 2022.

Historia 
Keravan helluntaiseurakunnan toiminta alkoi vuonna 1935 Helsingin Saalem-seurakunnan rukouspiirinä. Varsinainen itsenäinen seurakunta perustettiin 5. lokakuuta 1952. Tämä oli ensimmäinen seurakunta Keravalla. Seurakunnan nimeksi tuli Keravan Saalem. Seurakunnan vanhimmistoon nimettiin: O. V Laitinen, Toivo Koskela, Tauno Poikolainen, Edvard Moilanen ja Teuvo Jokisalo.

Seurakunnan perustajajäseniä olivat. Matilda Adamsson, Eila Auvinen, Hillevi ja Teuvo Jokisalo, Helmi Kytökoski, Elina Laitinen, Jorma Lehvonen, Taimi Pitkäniemi, Lyyli Sarenius ja Ella Veikkolainen. Vuoden kuluttua seurakunnan järjestäytymisestä jälkeen perustettiin Keravan Rukoushuoneyhdistys 20.11.1953. Ensimmäiseen yhdistyksen hallitukseen kuuluivat edellä mainitut vanhimmiston jäsenet. 

Lähetystyö alkoi konkreettisesti vuonna 1955.

Ensimmäisen rukoushuoneen rakentaminen aloitettiin 3.7.1956. Tontti sijaitsi Seunalantie 31:ssä. Työ tehtiin pääasiassa talkoovoimin. Lopputarkastus pidettiin 18.12.1958. Sanomalehti Keski-Uusimaa kirjoitti 19.12.1956 ilmestyneessä numerossaan uudesta rukoushuoneesta mm. ”Keravan Saalem-seurakunnan rukoushuone valmistunut. Suuri saavutus 60 –henkiselle yhdyskunnalle."

Yhdeksänkymmentä luvulle tultaessa rukoushuone oli käynyt auttamatta liian pieneksi yhä lisääntyvälle seurakunnalle. Uuden rukoushuoneen rakennustyöt aloitetettin Kuparisepänkatu 6 -osoitteeseen ja rukoushuoneen vihkiäiset pidettiin 17.04.1993. 

Seurakunta päätti vuoden 2001 vuosikokouksessa vaihtaa seurakunnan nimen Keravan Saalemista Keravan Helluntaiseurakunnaksi.

Seurakunnan pastoreita ovat viimeisen viiden vuoden aikana olleet Jori Asikainen, Niilo Närhi, Jaakko Sopanen, Mirva Bagwell ja Esa Hyvönen.

Tilaisuudet 
Seurakunnassa on paljon aktiivista toimintaa pienistä lapsista senioreihin. Keravan helluntaiseurakunta on koti kaikenikäisille ja tarjoaa kattavasti sen mukaan toimintaa.

Elämän leipää 
Merkittävää huomiota on saanut Elämän leipää- ruokajakelu, joka toimii maanataisin ja torstaisin. Elämän leipä syntyi Eetu Rahkosen saadessa kutsun Jumalalta auttaa avuntarpeessa olevia. Radio Dei:n haastattelussa "Ihmisten kohtaaminen leipäjonoissa kysyy armollisuutta ja ymmärrystä" Eetu Rahkonen kertoo Elämän leipää-työstä. Elämän leipä on toiminut vajaan kymmenen vuoden ajan ja on antanut tukea lukuisille Keravalaisille. Ruokajakelussa on jaettu noin puolen miljoonan kilon edestä ruokaa vuosien aikana ja tämä on auttanut ruokahävikin vähenemistä. Elämän leipää- työ ei ole pelkästään ruuan jakamista, vaan siihen kuuluu myös sali-osuus. Työ on huomioitu myös Keravan kaupungin puolesta kiitoksin.

Muskari 
Keravan helluntaiseurakunta pitää muskareita pienille lapsille keskiviikkoisin 18.00. Muskari kestää vajaan tunnin, jonka jälkeen mennään syömään iltapalaa, jolloin samalla lapset saavat leikkiä. Muskareiden ensisijainen järjestäjä on Terhi Partanen, joka ylläpitää myös muskarin Facebook-sivua. Muskareissa lauletaan, leikitään ja hymyillään. Muskarissa esiintyy myös maskotteja, kuten Leila-leppäkerttu, nalle ja lehmä. Muskarissa käy lapsia myös seurakunnan ulkopuolelta ja Keravan kaupunki suositteleekin Keravan helluntaiseurakunnan muskareita lapsiperheille.

Varkki-illat 
Varkki-illat ovat varhaisnuorille tarkoitetut illat joka toinen perjantai kello 18.00. Illoissa käy runsaat 30 varhaisteiniä. Varkki-iltoja järjestää Marianne ja Antti Seilonen, jotka ovat vetäneet iltoja useamman vuoden ajan. Illat koostuvat leikeistä, puheesta ja ystävyyden rakentamisesta. Vuoden aikana järjestetään muutama Lock-in tapahtuma, joissa varkit jäävät yöksi seurakunnalle ja pelataan varhaisnuorten suosituimpia leikkejä ja pelejä.

U-turn nuortenillat 
Keravan helluntaiseurakunta pitää U-turn iltoja 14-25 vuotiaille nuorille, joka perjantai 19.00. Iltojen kontaktihenkilöt ovat Jori Asikainen ja Samuli Haikonen. U-turn illat ovat saaneet suuren suosion Keski-Uudellamaalla iltojen tyylin takia. Illat koostuvat ylistysmusiikista, puheesta ja yhdessäolosta, mutta ennen kaikkea rennosta ja sydämellisestä ilapiiristä. U-turn nimensä mukaisesti viittaa U-käännökseen. U-turnissa vaikutti 2010-luvun alussa Immanuel, joka myönsi " Mies voi lähteä Keravalta, mutta Kerava ei lähde miehestä". Syksyllä 2022 U-turneissa on puhuttu kristillisestä näkökulmasta vaikeista aiheista, kuten noituus, tarot-kortit ja siveellisyys. Puheissa ollaan todettu, että noituus ja tarot-kortit eivät sovi kristilliseen elämän tyyliin. Nuortenilloissa kehotetaan nuoria ottamaan askel Jeesuksen seuraamisessa eteenpäin ja tekemään u-käännös entisestä elämästä.

Rukouskokoukset 
Rukouskokouksia järjestetään säännöllisesti Keravan helluntaiseurakunnassa. Suosituin rukousilta on tiistaisin 19.00, jolloin seurakuntalaiset kokoontuvat rukoilemaan yhdessä yläsaliin. Illoissa on aina luotettu juontaja, joka jakaa sanaa. Rukouskokouksen tavoite on yhdistää ja koota seurakunnan väkeä rukoilemaan omien ja muiden rukousaiheiden puolesta.

Se löytyi-kampanja 
Keravan helluntaiseurakunta on ollut vahvasti mukana Se löytyi-kampanjassa. Kampanja oli 19.9 - 16.10.2022 aikavälillä. Sen tarkoitus on ollut tavoittaa ihmisiä kadulla ja käyttäen mediaa. Kampanjaa on mainostettu TV-kanavilla, radiossa ja lehdissä sekä seurakuntien ja kirkkojen kuukausiohjelmissa. Keravalla missioon osallistui muutama seurakunta mukaan luettuna Keravan helluntaiseurakunta. Vaikka luterilainen kirkko ei osallistunut nimellä, useat luterilaiset tulivat auttamaan valmisteluissa ja muissa järjestelyissä. Kampanjan aikana seurakunta keitti kahvia ja jakoi pullaa suomalaiseen tapaan lähes kolme kertaa viikossa koko mission ajan. Mission aikana kahviteltta meni rikki, josta tuli haaste syksyn sateiden takia.

70-vuotis juhla 
Keravan helluntaiseurakunta juhli sunnuntaina 6.11.2022  70-vuotis juhlaansa. Tilaisuudessa muisteltiin kuluneita vuosia ja seurakunnan matkaa Seunalantieltä Keravan keskustaan. Juhla koostui useista esityksistä, videoista ja puheenvuoroista. Puheenvuoroissa vieraili muun muassa Keravan kaupunginjohtaja Kirsi Rontu. Luterilainen kirkko muisti juhlaa antamalla teltan rikki menneen teltan tilalle. Juhlatilaisuudessa ylistyksessä palveli lähes 40 ihmistä niin laulussa kuin soittimissakin. Helluntaiseurakunnan salit täyttyivät parvea myöten juhlaväestä aurinkoisena päivänä. Puheen piti seurakunnassa aiemmin palvellut pastori Esa Hyvönen.

Aiheesta muualla 
 Seurakunnan kotisivut

Suomen helluntaiseurakunnat
Kerava